

VLADA REPUBLIKE HRVATSKE

Zagreb, 19. svibnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Gradu Belišću za zaduženje kod OTP banke d.d., Split |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4. Zakona o proračunu („Narodne novine“, broj 144/21) i članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18 i 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2023. godine donijela

**O D L U K U**

**o davanju suglasnosti Gradu Belišću za zaduženje**

**OTP banke d.d., Split**

I.

 Daje se suglasnost Gradu Belišću za zaduženje kod OTP banke d.d., Split, u iznosu od 690.000,00 eura, s rokom otplate kredita od deset godina (120 mjesečnih rata) po isteku počeka od godinu dana, uz promjenjivu godišnju kamatnu stopu u visini 1M EURIBOR + 2,15% i jednokratnu naknadu za obradu zahtjeva u visini 0,30% od iznosa odobrenog kredita.

 Sredstva će se koristiti za financiranje kapitalnog projekta „Energetska obnova zgrade Stari mlin u Belišću“, sukladno Odluci Gradskog vijeća o zaduživanju Grada Belišća u 2023. godini kod OTP Banke d.d. za financiranje projekta „Energetska obnova zgrade Stari mlin u Belišću“ , KLASA: 403-01/23-01/2, URBROJ: 2158-3-04/1-22-4 od 27. ožujka 2023.

II.

Radi ostvarenja zaduženja iz točke I. ove Odluke, zadužuje se Grad Belišće da izradi planove proračunske potrošnje za godine u kojima treba planirati sredstva za otplatu kredita.

III.

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Grad Belišće podnio je Ministarstvu financija zahtjev KLASA: 403-01/23-01/04, URBROJ: 2158-3-04/1-23-3 od 28. ožujka 2023. za dobivanje suglasnosti Vlade Republike Hrvatske za zaduženje kod OTP banke d.d., Split, u iznosu od 690.000,00 eura, s rokom otplate kredita od deset godina (120 mjesečnih rata) po isteku počeka od godinu dana, uz promjenjivu godišnju kamatnu stopu u visini 1M EURIBOR + 2,15% i jednokratnu naknadu za obradu zahtjeva u visini 0,30% od iznosa odobrenog kredita.

Sredstva će se koristiti za financiranje kapitalnog projekta „Energetska obnova zgrade Stari mlin u Belišću“, sukladno Odluci Gradskog vijeća o zaduživanju Grada Belišća u 2023. godini kod OTP Banke d.d. za financiranje projekta „Energetska obnova zgrade Stari mlin u Belišću“ , KLASA: 403-01/23-01/2, URBROJ: 2158-3-04/1-22-4 od 27. ožujka 2023.

Na temelju članaka 120. i 121. Zakona o proračunu (Narodne novine, broj 144/21), grad, općina i županija se mogu zadužiti za investiciju koja se financira iz njihova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu. Međutim, člankom 121. stavkom 5. istoga Zakona propisano je da se odredbe navedenoga članka ne odnose na zaduživanje jedinice lokalne i područne (regionalne) samouprave za investicije iz područja unapređenja energetske učinkovitosti.

Kako se Grad Belišće zadužuje za financiranje projekta iz područja unapređenja energetske učinkovitosti, navedeno zakonsko ograničenje godišnje obveze od najviše 20% ostvarenih prihoda u godini koja prethodi godini u kojoj se zadužuje, u konkretnom se slučaju ne primjenjuje.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Grada Belišća.